Opdateret fredag klokken 10.12: Nordjyllands Politi fortæller, at kvinden nu er død af sine kvæstelser. En personbil kollidere her til aften med en motorcykel med to personer på landevejen mellem Mariager og Assens. Motorcyklen væltede og trak en anden motorcykel - ligeledes med to personer - med i faldet, hvorefter bil og en motorcykel brød i brand. Det oplyser indsatsleder ved Nordjyllands Beredskab Jes Caspar Mortensen til TV2 Nord. - En kvinde på motorcykel kom slemt til skade og blev hentet med helikopter og kort efter fløjet til Aarhus Universitetshospital, mens de øvrige fire blev kørt med ambulance til Aalborg Universitetshospital med lettere kvæstelser, siger Jes Caspar Mortensen. Ulykken skete kort før klokken 20.30, og der blev indkaldt flere mandskaber til at hjælpe ved ulykken. Personbilen blev ført af en yngre kvinde, der fik lettere kvæstelser. Der arbejder lige nu (22.30 torsdag aften, red.) bilinspektører på stedet, og de er i fuld gang med at måle op for at forøge at klarlægge hændelserne. Indsatslederen oplyser, at man herefter går i gang med at gøre rent på stedet, og at man forventer at genåbne vejen omkring midnat.

Opsummering:
Der er sket en alvorlig ulykke med adskillige tilskadekomne. Flere motorcykler er væltet, og mange redningsfolk er kaldt til stedet.